PMIndiaData/PMIndiaSum huggingface dataset:
وزیراعظم نے تاریخی بوڈو سمجھوتے کا خیرمقدم کیا ہے

نئی دہل۔27؍جنوری۔وزیراعظم جناب نریندر مودی نے اس تاریخی بوڈو سمجھوتے کا خیرمقدم کیا ہے جس پر آج دستخط کیے گئے ہیں اور کہا ہے کہ یہ سمجھوتہ بوڈو لوگوں کے لئے تبدیلی والے نتائج کا باعث ہوگا۔ وزیراعظم نے ایک ٹوئیٹ میں کہا ہے ’’امن ، ہم آہنگی اور اتحاد کا نیا سورج طلوع ہوا ہے، آج کا دن بھارت کے لئے بڑا خصوصی دن ہے، بوڈو گروپوں کے ساتھ سمجھوتہ جس پر آج دستخط کیے گئے ہیں، بوڈو لوگوں کیلئے تبدیلی والے نتائج کا حامل ہوگا۔ بوڈو سمجھوتہ جس پرآج دستخط کیے گئے ہیں، کئی وجوہات سے خاص ہے۔ یہ سمجھوتہ سرکردہ ساجھیداروں کو ایک فریم ورک کے تحت کامیابی کے ساتھ ایک ساتھ ملاتا ہے۔ جو لوگ پہلے مسلح مزاحمتی گروپوں کے ساتھ وابستہ تھے وہ اب اصل دھارے میں شامل ہوں گے اور قوم کی ترقی میں اپنا رول ادا کریں گے۔ بوڈو گروپوں کے ساتھ سمجھوتہ بوڈو لوگوں کے بے مثال کلچر کا تحفظ کریگا اور اسے مزید مقبول بنائے گا۔ بوڈو لوگوں کو بہت سی ترقیاتی اسکیموں تک رسائی حاصل ہوگی۔ ہم نے بوڈو لوگوں کو اپنی خواہشات کی تکمیل کیلئے ہر ممکن مدد دینے کا تہیہ کیا ہوا ہے‘‘۔ ۔۔۔۔۔۔۔۔۔۔۔۔۔۔۔۔۔۔۔۔۔۔ م ن۔ج ۔ ع ن
وزیر اعظم نے جرمن چانسلر کے ساتھ گاندھی اسمرتی کا دورہ کیا

نئی دہلی،02 نومبر / وزیراعظم جناب نریندر مودی نے آج نئی دلی میں جرمن چانسلر ڈاکٹر انگیلا مرکیل کے ساتھ گاندھی اسمرتی کا دورہ کیا۔ وزیراعظم نے معروف فنکار پدم بھوشن جناب رام سوتر کے ذریعے تراشے گئے مہاتما گاندھی کے مجسمے کے سامنے جرمن چانسلر کا استقبال کیا۔ اس مقام کی اہمیت کا ذکر کرتے ہوئے وزیراعظم نے ڈاکٹر مرکیل کو بتایا کہ یہ اسمرتی اُس مقام پر واقع ہے جہاں مہاتما گاندھی نے اپنی زندگی کے آخری چند ماہ گزارے اور 30 جنوری 1948 کو جہاں ان کا قتل ہوا تھا۔ عالمی لیڈروں نے اس کے بعد میوزیم دیکھا اور معروف آرٹسٹ جناب اوپیندر مہارتھی اور شانتی نکیتن کے جناب نند لال بوس کی ایک طالبہ انڈو – ہنگیریئن پینٹر ایلیزابیتھ برونر کے ذریعے تیار کیے گئے اسکیچز اور پینٹنگز دیکھی۔ انہوں نے اہنسا اور ستیہ گرہ کے موضوعات پر مبنی جناب بیرد راجا رام یاجنِک کے ذریعے تیار کی گئی ایک ڈیجیٹل گیلری دیکھی۔ ان لیڈروں نے اس کے بعد البرٹ آئنسٹن کے ذریعے مہاتما گاندھی کی تعریف کا آڈیو سنا اور میوزیم میں مختلف ڈیجیٹل انسٹالیشن دیکھی۔ انہوں نے 107 ملکوںمیں گائے گئے گیت ‘‘ویشنو جن تو’’ کا مظاہرہ کرنے والے انٹرایکٹیو کیوسک کو بھی دیکھا۔ وزیراعظم جناب نریندر مودی اور جرمن چانسلر ڈاکٹر انگیلا مرکیل نے اس کے بعد شہیدی ستون پر مہاتما گاندھی کو خراج عقیدت پیش کیا۔ ۔۔۔۔۔۔۔۔۔۔۔۔۔۔۔۔ (م ن ۔ ا گ ۔ م ت ح(
وزیراعظم کا تعلیم  کے احیاء سے متعلق تعلیمی قیادت کے موضوع پر کانفرنس سے خطاب

نئی دہلی۔29ستمبر وزیراعظم جناب نریندر مودی نے آج نئی دلی میں تعلیم کے احیاء سے متعلق تعلیمی قیادت کے ایک کانفرنس سے خطاب کیا۔ انہوں نے کہا کہ جب کوئی احیاء یا از سرنو بحالی کی بات سوچتا ہے تو پہلی تصویر جو اس کے ذہن میں آتی ہے، وہ سوامی وویکانند کی ہوتی ہے جنہوں نے دنیا کے سامنے ہندوستانی فکر کی طاقت کو پیش کیا ۔ وزیراعظم نے تعلیمی عناصر کے طور پر خود اعتمادی ، کردار سازی اور انسانی اقدار پر سوامی وویکانند کے ذریعہ زور دیے جانے کا ذکر کیا۔ وزیراعظم نے کہا کہ آج اختراع تعلیم کا ایک اور اہم عنصر بن گیا ہے۔ قدیم گرنتھوں، ویدوں کو یاد کرتے ہوئے وزیراعظم نے کہا کہ ہم بغیر علم کے اپنے سماج ، اپنے ملک یہاں تک کہ اپنی زندگی کا بھی تصور نہیں کر سکتے۔ انہوں نے کہا کہ تکشیلا، نالندہ اور وِکرم شیلا جیسی ہماری قدیم یونیورسٹیوں نے علم کے علاوہ اختراع کو بھی اہمیت دی تھی۔ وزیراعظم نے تعلیم سے متعلق بابا صاحب بھیم راؤ امبیڈکر، دین دیال اپادھیائے اور ڈاکٹر رام منوہر لوہیا کے خیالات کو بھی یاد کیا۔ وزیر اعظم جناب نریندر مودی نے کہا کہ آج کوئی ملک یا شخص تنہائی میں نہیں رہ سکتا ۔ انہوں نے ’گلوبل شہری‘ یا ’عالمی گاؤں‘ کے طرز پر غور و فکر کرنے کی اہمیت کا ذکر کیا۔ انہوں نے کہا کہ جو چیلنجز آج ہمارے سامنے ہیں، ان کا حل تلاش کرنے کے لیے ہمارے یونیورسٹیوں یا ہمارے کالجوں سے مستفید ہونا چاہیے۔انہوں نے کہا کہ ہمیں اداروں کو اختراع اور فروغ کے لیے باہم مربوط کرنا چاہیے۔ انہوں نے طلبا سے اپنے کلاس کی تعلیم کو ملک کی خواہشات کے ساتھ جوڑنے کی اپیل کی۔ انہوں نے اٹل ٹنکرنگ لیباریٹریز کا بھی ذکر کیا جنہیں اختراع کے لیے طالب علموں کی حوصلہ افزائی کے لیے قائم کیا گیا ہے۔انہوں نےتعلیمی ڈھانچے میں فروغ کے لیے رائز – تعلیم کے نظام اور بنیادی ڈھانچے کی از سر نو تجدید کے پروگرام کا ذکر کیا۔ انہوں نے اعلیٰ تعلیم کے لیے اٹھائے گئے اقدامات کا بھی ذکر کیا۔ وزیراعظم نے سماج کے لیے اچھے اساتذہ تیار کرنے کی اہمیت پر زور دیا۔ انہوں نے یہ بھی کہا کہ اسکالر اور طلباء ڈیجیٹل خواندگی کا تشہیر کرنے اور سرکاری پروگراموں کے لیے مزید شعور بیدار کرنے کی ذمہ داری لے سکتے ہیں جن سے زندگی کی صورتحال کو بہتر بنایا جا سکتا ہے۔ وزیراعظم نے کہا کہ نوجوانوں نے ’برانڈ انڈیا‘ کو ایک عالمی شناخت دی ہے۔ انہوں نے اسٹارٹ اپ انڈیا، اسٹینڈ اپ انڈیا اور اسکِل انڈیا جیسے منصوبوں کا ذکر کیا جن کا مقصد نوجوان صلاحیت کو فروغ دینا ہے۔ ۔۔۔۔۔۔۔۔۔۔۔۔۔۔۔۔۔۔۔۔۔ (م ن ۔ رض۔ م ج۔ ت ح( (29.09.2018, Time: 13: 41)
مرکزی کابینہ نے  ایم ایم ٹی سی لمٹیڈ کے ذریعے جاپان اور جنوبی کوریا کے لئے خام لوہے کی سپلائی کے لئے طویل مدتی سمجھوتوں کو منظوری دی

نئی دہلی؍25 اپریل2018،وزیر اعظم جناب نریندر مودی کی سربراہی میں مرکزی کابینہ نے ایم ایم ٹی سی لمٹیڈ کے ذریعے یکم اپریل 2018 سے 31مارچ 2023 تک یعنی مزید پانچ سال کے لئے جاپان کی فولاد ملوں(جے ایس ایم) اور جنوبی کوریا کی پوسکو کو گریڈ پلس کے 64 فیصد سے زیادہ لوہے کے سامان کی اقسام (لمس اینڈ فائنس) کی سپلائی کے لئے طویل مدتی سمجھوتوں کی تجدید کو منظوری دے دی ہے۔ تفصیلات: موجودہ طویل مدتی سمجھوتے 31 مارچ 2018 تک ویلڈ ہیں۔جاپان کی اسٹیل ملوں اور جنوبی کوریا کی پوسکو کے ساتھ تجدید شدہ طویل مدتی سمجھوتے یکم اپریل 2018 سے 31 مارچ 2023 تک کی پانچ سال کی مدت کے لئے ہوں گے۔ طویل مدتی سمجھوتے کے تحت ہر سال برآمد کئے جانے والے خام لوہے کی مقدار کی رینج کم سے کم سالانہ 3.80 ملین ٹن سے لے کر 5.50 ملین ٹن (زیادہ سے زیادہ) سالانہ ہوگی اور اس کے تحت این ایم ڈی سی اور غیر این ایم ڈی سی دونوں ہی اصل خام لوہے کے ساتھ ہوگی۔جبکہ بیلاڈیلا لپمس(گولے) کی برآمدکی مقدار کی حدسالانہ 1.81 ملین میٹرک ٹن اور بیلا ڈیلا فائنس(باریک) کی برآمد کی مقدار کی حد سالانہ 2.71 ملین میٹرک ٹن ہوگی۔ ان طویل مدتی سمجھوتوں کے تحت ایم ایم ٹی سی لمٹیڈ کے ذریعے جاپان کی اسٹیل ملوں اور جنوبی کوریا کی پوسکو کو سپلائی کے لئے مجوزہ خام لوہے کی مقدار کی حد 64 فیصد سے زیادہ ہوگی۔اس کی تفصیل نیچے دی گئی ہے۔ جاپان کی اسٹیل ملیں 4.30-3.00ملین ٹن سالانہ جنوبی کوریا کی پوسکو 1.20-0.80ملین ٹن سالانہ ایف او بی قیمت کے 2.8 فیصد کے کاروباری مارجنگ کے ساتھ ایم ایم ٹی سی کے ذریعے واحد ایجنسی آپریشن اور برآمدات کی موجودہ پالیسی آگے بھی جاری رہے گی۔ فائدے: طویل مدتی سمجھوتوں کے تحت خام لوہے کی برآمدات سے جاپان اور جنوبی کوریا جیسے مضبوط ساجھیدار ملکوں کے ساتھ ہندوستان کے باہمی تعلقات کو مستحکم کرنے میں مدد ملے گی اور برآمداتی بازارحاصل ہوگا۔ اس کے علاوہ غیر ملکی زر مبادلہ ملک میں آسکے گا۔ مذکورہ سمجھوتے سے ہندوستان کو اپنے خام لوہے کے لئے بین الاقوامی بازار حاصل کرنے اورمضبوط معاشی ، ایکو نظام قائم کرنے میں مدد ملے گی، جو کانکنی ، لوجسٹک اور متعلقہ شعبوں میں براہ راست اور بلاواسطہ روزگار فراہم کراتا ہے۔ پس منظر: ہندوستان سے جاپان کو خام لوہے کی برآمد کی تاریخ لگ بھگ 6دہائی پرانی ہے اوریہ جاپان کے ساتھ ہندوستان کے باہمی تعلقات کا ایک اٹوٹ حصہ ہے۔ ایم ایم ٹی سی 1963 سے جاپان کی اسٹیل ملوں کو خام لوہا سپلائی کررہی ہے اور جنوبی کو ریا کو 1973 سے خام لوہا سپلائی کررہی ہے۔خام لوہے کی سپلائی کے لئے جاپان کی اسٹیل ملوں اور جنوبی کوریا کی پوسکو کے ساتھ موجودہ طویل مدتی سمجھوتے تین سال کی مدت کے لئےتھے، جو 31 مارچ 2018 کو ختم ہوگئے۔مرکزی کابینہ نے 24 جون 2015 کو منعقد اپنی میٹنگ میں ایم ایم ٹی سی لمٹیڈ کو یہ اختیار دیا تھا کہ وہ 18-2015 تک تین سال کی مدت کے لئے خام لوہے کی سپلائی کے لئے جاپان کی اسٹیل ملوں اور جنوبی کوریا کی پوسکو کے ساتھ سمجھوتے کرے۔ م ن۔ح ا۔ن ع
بھارت ۔ ناروے بحری گفت وشنید سے متعلق مفاہمتی عرضداشت کو کابینہ کی منظوری

نئی دہلی ،07فروری :مرکزی کابینہ نے وزیر اعظم ، جناب نریندرمودی کی قیادت میں بھارت اورناروے کے مابین بھارت ۔ ناروے بحری گفت وشنید سے متعلق مفاہمتی عرضداشت کو اپنی منظوری دے دی ہے ۔ فوائد مذکورہ مفاہمتی عرضداشت نیلگوں معیشت کی ترقی کے لئے باہمی مفادات سے متعلق شعبوں میں تعاون کو فروغ دینے کا راستہ ہموارکریگی ۔ واضح رہے کہ ناروے نیلگوں معیشت کے شعبے میں ایک عالمی قائد کی حیثیت رکھتاہے اور اس کے پاس ماہی پروری ، ہائیڈروکاربن ، قابل احیأ توانائی ، بحری وسائل کو ہمہ گیرطریقے سے بروئے کارلانے اوربحری نقل وحمل سے متعلق جدیدترین تکنالوجیاں اوروسائل دستیاب ہیں ۔ مذکورہ مفاہمتی عرضداشت ہائیڈروکاربن کی تلاش اوردیگر بحری وسائل کے سلسلے میں باہمی اشتراک کے لئے مواقع فراہم کریگی اور ساتھ ہی ساتھ جوائنٹ ٹاسک فورس ( جے ٹی ایف ) کے دائرہ کارکے اندر تمام ترشراکت داروں کے باہمی مفادات کے فروغ کے لئے بندرگاہوں کے انتظام اور سیاحت کی ترقی کا راستہ بھی ہموار کریگی ۔ماہی گیری کے شعبے میں نیز آبی جانوروں کی پرورش کے معاملے میں نئی تکنالوجیوں کو متعارف کرانے کے ذریعہ سے خوراک سلامتی کے حصول کے کام میں بھی اپنا تعاون دیگی ۔ دونوں ممالک میں کاروباری مواقع کے لئے پلیٹ فارم فراہم کریگی جن کے ذریعہ مفید کاروبارکو فروغ ہوگا۔ آرکیٹک خطے کے پس منظرمیں سائنس داں حضرات اورمحققین بحری ایکونظام کے سلسلے میں مطالعات کے لئے اشتراک بھی کرسکیں گے ۔ ۔۔۔۔۔۔۔۔۔۔۔۔۔۔۔۔ ۔م ن ۔ ع آ)07.02.2019(
وزیراعظم نے مردوں کے ڈبلز ٹیبل ٹینس مقابلے میں چاندی کا تمغہ جیتنے پر شرد کمل اور ساتھیان گناشیکھرن  کو مبارکباددی ہے

وزیراعظم جناب نریندر مودی نے برمنگھم سی ڈبلیو جی 2022 میں مردوں کے ڈبلز ٹیبل ٹینس مقابلے میں چاندی کا تمغہ جیتنے پر شرد کمل اورساتھیان گناشیکھرن کو مبارکباددی ہے۔ وزیراعظم نے اپنے ٹویٹ میں کہا ہے: ‘‘ ٹیم ورک کے لئے زیادہ قوت ! دیکھ کرخوشی ہوئی کہ مردوں کے ڈبلز مقابلے میں شرد کمل اور ساتھیان کی فعال ٹیم نے چاندی کا تمغہ جیتا ہے ۔ان شاندار کھلاڑیوں کے لئے نیک خواہشات ۔# Cheer 4 India’’
وزیر اعظم نریندر مودی نے ماتربھومی کی صد سالہ تقریبات کا افتتاح کیا

وزیر اعظم جناب نریندر مودی نے آج ویڈیو کانفرنسنگ کے ذریعے ماتربھومی کی صد سالہ تقریبات کا افتتاح کیا۔ وزیراعظم نے اخباری سفر میں تمام اہم شخصیات کو خراج تحسین پیش کیا۔انہوں نے کہا کہ "مہاتما گاندھی کے نظریات سے متاثر ہو کر ہندوستان کی آزادی کی جدوجہد کو مضبوط کرنے کے لئے ماتربھومی کی اشاعت شروع کی گئی تھی"۔انہوں نے اس اشاعت کو پورے ہندوستان میں اخبارات اور جرائد کی شاندار روایت کا حصہ قرار دیا جو ہمارے ملک کے لوگوں کو نوآبادیاتی حکمرانی کے خلاف متحد کرنے کے لیے وجود میں لائے گئے تھے۔ انہوں نے لوک مانیہ تلک، مہاتما گاندھی، گوپال کرشن گوکھلے، شیام جی کرشنا ورما اور دوسروں کی مثالیں دیں جنہوں نے ہندوستان کی جدوجہد آزادی کے دوران اپنی سرگرمی کے لئے اخبار کا استعمال کیا۔ انہوں نے ایمرجنسی کے دوران ہندوستان کی جمہوری اقدار کو برقرار رکھنے میں جناب ایم پی ویریندر کمار کی کوششوں کا خصوصی طور پر ذکر کیا۔ وزیر اعظم نے کہا کہ سوراج حاصل کرنے کی جدوجہدِ آزادی کے دوران ہر چند کہ ہمیں اپنی جانیں قربان کرنے کا موقع نہیں ملا لیکن یہ امرت کال ہمیں ایک مضبوط، ترقی یافتہ اور مربوط ہندوستان کی تشکیل کے رُخ پر سمت کام کرنے کی توفیق عطا کرتا ہے۔انہوں نے ایک سے زیادہ نیو انڈیا کی مہم پر میڈیا کے مثبت اثرات کا مفصّل ذکر کیا اورسوچھ بھارت مشن کی مثال دی کہ ہر میڈیا ہاؤس نے اس مشن کو نہایت خلوص کے ساتھ اجاگر کیا ہے۔ اسی طرح یوگا، فٹنس اور بیٹی بچاؤ بیٹی پڑھاؤ کو مقبول بنانے میں میڈیا کا نہایت حوصلہ افزا کردار رہا۔ یہ سیاست اور سیاسی جماعتوں کے دائرہ کار سے باہر کے موضوعات ہیں۔ اسی کے ساتھ انہوں نے یہ بھی کہا کہ وہ آنے والے برسوں میں ایک بہتر قوم بنانے کے رُخ پر ہیں۔ وزیر اعظم نے تجویز پیش کی کہ میڈیا جدوجہد آزادی کے غیر معروف واقعات اور گمنام مجاہدینِ آزادی اور جدوجہد سے وابستہ مقامات کو اجاگر کرنے کی کوششوں کا دائرہ وسیع کرسکتا ہے۔ اسی طرح اخبارات غیر اخباری پس منظر رکھنے والے لکھاریوں کو پلیٹ فارم مہیا کرنے اور علاقائی زبانوں کو اُن علاقوں میں فروغ دینے کا ایک بہترین ذریعہ ہو سکتے ہیں جہاں وہ بولی نہیں جاتیں۔ موجودہ عہد میں ہندوستان سے دنیا کیا امیدیں رکھتی ہے، اِس بابت بات کرتے ہوئےوزیر اعظم نے کہا کہ ہندوستان نے عالمی وبا سے نمٹنے میں ناکامی کی ابتدائی قیاس آرائیوں کو غلط ثابت کر دیا۔ دو سال تک 80 کروڑ لوگوں کو مفت راشن ملتا رہا۔ انہوں نے بتایا کہ ویکسین کی 180 کروڑ خوراکیں دی جا چکی ہیں۔ ہندوستان کے باصلاحیت نوجوانوں سے تحریک پا کر ہمارا ملک آتم نربھرتا یا خود انحصاری کی طرف بڑھ رہا ہے۔ وزیر اعظم نے کہا کہ اس اصول کا بنیادی مقصد ہندوستان کو ایک ایسا اقتصادی پاور ہاؤس بنانا ہے جو ملکی اورعالمی ضرورتوں کی تکمیل کرتا ہو۔ بے مثال اصلاحات کی گئیں جس سے اقتصادی ترقی کو فروغ ملے گا۔ مقامی کاروباری اداروں کی حوصلہ افزائی کے لیے مختلف شعبوں میں پیداوار سے منسلک ترغیبی اسکیمیں متعارف کروائی گئیں۔ انہوں نے مزید کہا کہ ہندوستان کا اسٹارٹ اپ ایکو سسٹم کبھی زیادہ متحرک نہیں رہا۔ پچھلے صرف 4 برسوں میں یو پی آئی ٹرانزیکشنز کی تعداد میں زائد از 70 گنا زیادہ اضافہ ہوا ہے۔ قومی بنیادی ساختیاتی پائپ لائن پر 110 لاکھ کروڑ روپے خرچ کئے جا رہے ہیں۔ جناب مودی نے مطلع کیا کہ پی ایم گتی شکتی بنیادی ڈھانچہ کھڑا کرنے اور حکمرانی کے عمل کو مزید ہموار بنانے جا رہی ہے۔ ہم ہندوستان کے ہر گاؤں میں تیز رفتار انٹرنیٹ کنیکٹیوٹی کو یقینی بنانے کے لئے سرگرم عمل ہیں۔ انہوں نے کہا کہ اس بات کو یقینی بنانا ہماری کوششوں کا رہنما اصول ہے کہ آنے والی نسلیں موجودہ طرز سے بہتر زندگی گزاریں۔
اسسٹنٹ  سکریٹریز  کا الوداعی اجلاس  ، 2016 ء کے بیچ کے آئی اے ایس  افسروں نے وزیر اعظم کو مقالہ پیش کیا

نئی دہلی، 27 ستمبر / اسسٹنٹ سکریٹری کے طور پر اپنے اختتامی اجلاس کے حصے کے طور پر 2016 ء بیچ کے آئی اے ایس افسروں نے آج وزیر اعظم جناب نریندر مودی کو مقالہ پیش کیا ۔ افسران نے کھیتی سے آمدنی میں اضافہ ، سوائل ہیلتھ کارڈ ، شکایات کا ازالہ ، شہریوں پر مرکوز خدمات ، بجلی کے شعبے میں اصلاحات ، سیاحت میں سہولت ، ای – نیلامی اور اسمارٹ شہری ترقی سولیوشن جیسے مرکزی خیال پر 8 مقالات پیش کئے ۔ اس موقع پر اپنے خیال کا اظہار کرتے ہوئے وزیر اعظم جناب نریندر مودی نے کہا کہ اسسٹنٹ سکریٹریز پروگرام آفیسر ، جو سب سے جونیئر اور سب سے سینئر ہوتے ہیں ، انہیں ایک دوسرے کے ساتھ بات چیت کرنے کا موقع ملتا ہے ۔ وزیر اعظم نے نوجوان آفیسروں کو ، اُن تجربات کی بہترین باتوں کو ، جو انہوں نے اس پروگرام کے حصے کے طور پر مختلف وزارتوں میں حاصل کئے ہیں ، انہیں اپنائیں ۔ انہوں نے نو جوان آفیسروں کو زور دے کر کہا کہ وہ حکومت کے تعلق سے عوام کی توقعات کو اپنے ذہن میں رکھیں اور ان توقعات کی تکمیل کے لئے اپنے طور پر بہترین کام کریں ، خواہ وہ اپنے کیریئر کے دوران ، جس عہدے پر بھی فائزہوں ۔ وزیر اعظم نے ان آفیسروں کی اپنے ارد گرد کے عوام سے ، جن کے لئے اپنی ڈیوٹی کے دوران ، انہوں نے کام کیا ، ان کے ساتھ رابطہ بنانے کی حوصلہ افزائی کی ۔ انہوں نے کہاکہ عوام کے ساتھ قریبی رابطہ بنانا اپنے کام اور مقاصد کے حصول میں کامیابی کی اہم کلید میں سے ایک ہے ۔ وزیر اعظم نے ان آفیسروں کے ذریعے پیش کئے گئے مقالوں کی تعریف کی ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔۔ ۔ ۔ ۔ ۔ ۔ ( م ن ۔ ش س ۔ ع ا ) ( 27 – 09 – 2018 )
وزیراعظم نے  ، ماسکو  فضائی حادثے میں  ہوئے جانے نقصان پر اظہار تاسف کیا

نئی دہلی،12۔فروری ۔ وزیراعظم جناب نریندر مودی نے روس کے شہر ماسکو میں ہوئے فضائی حادثے میں ہونے والے جانی نقصان پر گہرے رنج وغم کا اظہار کیا ہے ۔ جناب مودی نے اپنے پیغام تاسف میں کہا :’’ ماسکومیں ہوئے فضائی حادثے میں ہونے والے جانی نقصان پر دلی تعزیت پیش کرتا ہوں ۔ ہماری تمام تر ہمدردیاں اس حادثے میں ہلا ک ہونےوالوں کے اہل خانہ کے ساتھ ہیں ۔‘‘ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔س ش۔ رم
وزیراعظم نے مہاراشٹر میں اسپتال میں ہوئی آگ زنی  میں  اپنی زندگی کھونے  والوں کے ورثا کے لئے   پی ایم این آر ایف سے دو لاکھ روپئے فی کس  مالی امداد منظور کی

نئی دہلی11 جنوری : وزیراعظم جناب نریندر مودی نے مہاراشٹر کے بھاندرا کے ایک اسپتال میں ہوئی بھیانک آتشزدگی میں مرنے والوں کے قریبی ورثا کے لئے وزیراعظم قومی امدادی فنڈ سے دو لاکھ روپئے فی کس مالی امداد کو منظوری دی ۔ شدید زخمی ہونے والوں کے لئے انہوں نے 50000 روپئے کی مالی امداد کا اعلان کیا۔
وزیراعظم  کی جانب سے انفینٹری  ڈ ے کے موقع پر مبارک باد

نئی دہلی، 27/اکتوبر 2020، وزیراعظم جناب نریندر مودی یوم انفینٹری کے موقع پر اپنی جانب سے مبارک باد پیش کی ہے۔ وزیراعظم نے اپنے پیغام میں کہا ہے کہ یوم انفینٹری کے خصوصی موقع پر ہماری جرات مند انفینٹری کے تمام عہدیداروں کو مبارک باد۔ بھارت کو ہمارے ملک کے تحفظ میں انفینٹری کے ذریعے ادا کیے گئے کردار پر فخر ہے۔ ان کی بہادری لاکھوں لوگوں کو ترغیب دے رہی ہے۔ ۔۔۔۔۔۔۔۔۔۔۔  م ن۔ ت ع۔
کوالکوم کے سی ای او، جناب کرسٹیانو ایمون سے وزیر اعظم کی ملاقات

نئی دہلی، 23 ستمبر 2021: وزیر اعظم جناب نریندر مودی نے آج کوالکوم کے سی ای او، جناب کرسٹیانو ایمون سے ملاقات کی۔ میٹنگ کے دوران، دونوں حضرات نے بھارت کے ٹیلی مواصلات اور الیکٹرانکس کے شعبے میں پیش کردہ سرمایہ کاری مواقع کے بارے میں تبادلہ خیالات کیے۔ اس میں الیکٹرانکس سسٹم ڈیزائن اینڈ مینوفیکچرنگ (ای ایس ڈی ایم)کے لئے حال ہی میں لانچ کی گئی پیداواریت سے مربوط ترغیباتی اسکیم (پی ایل آئی) اور بھارت میں سیمی کنڈکٹر سپلائی چین میں رونماہونے والی ترقی بھی شامل ہے۔ میٹنگ کے دوران بھارت میں مقامی ایکو نظام تیار کرنے سے متعلق حکمت عملیوں پر بھی تبادلہ خیالات کیے گئے۔
وزیر اعظم نے عید میلادالنبی کے موقع پر عوام کو مبارکباد دی ہے

نئی دہلی،30 اکتوبر وزیر اعظم جناب نریندر مودی نے عید میلادا لنبی کے موقع پر عوام کو مبارکباد دی ہے۔ وزیر اعظم نے کہا ہے ’’عید میلادالنبی کے موقع پر بہترین خواہشات، امید ہے اس دن سے پوری دنیا میں رحمدلی اور بھائی چارے کو فروغ حاصل ہوگا۔ خدا کرے ہر شخص صحتمند اور خوش رہے۔ عید مبارک‘‘۔
جرمنی میں ہندوستانی برادری کے ساتھ وزیر اعظم کی بات چیت

وزیر اعظم جناب نریندر مودی نے جرمنی میں تھیٹر ایم پوٹس ڈیمر پلیٹز برلن میں ہندوستانی برادری سے خطاب کیا اور ان کے ساتھ بات چیت کی۔ جرمنی میں متحرک ہندوستانی برادری کے 1600 سے زیادہ ارکان نے تقریب میں شرکت کی جن میں طلباء، محققین اور پروفیشنلز شامل تھے۔ وزیر اعظم نے جرمنی کی معیشت اور معاشرے کےلئے ان کی خدمات کا ذکر کیا اور ان سے کہا کہ وہ عالمی سطح پر ہندوستانی مصنوعات کو فروغ دے کر ہندوستان کی ’’وکل فار لوکل‘‘ پہل کے لئے تعاون کریں۔ ۔۔۔۔۔۔۔۔۔۔۔ ش ح۔ا گ ۔ن ا۔
فلم اور تفریحی صنعت کے وفد کی وزیر اعظم سے ملاقات

نئی دہلی،18دسمبر 2018؍فلم اور تفریحی صنعت کی نمائندگی کرنے والے ایک وفد نے آج ممبئی میں وزیر اعظم جناب نریندر مودی سے ملاقات کی۔ یہ وفد تفریحی صنعت کی کمپنیوں کے سی ای اوز اور پروڈیوسروں پر مشتمل تھا۔ وفد نے مستقبل قریب میں ہندوستان کو 5 ٹریلین ڈالر کی معیشت بنانے کی وزیر اعظم کے وژن کی سرگرم تائید کی ۔وفد کے ارکان نے ہندوستان میں میڈیا اور تفریحی صنعت کے تیزی سے بڑھتے ہوئے امکانات کا ایک جائزہ پیش کیا اور کہا کہ امید ہے کہ یہ شعبہ وزیر اعظم کے وژن کے مقصد کے حصول میں ایک اہم رول ادا کرے گا۔ وفد نے ہندوستان میں تفریحی صنعت کے لئے جی ایس ٹی کی کم اور یکساں شرح کی وکالت کی۔ وفد کے ارکان نے مختلف اقدامات اور سرگرم کارروائیوں کے ذریعے ممبئی کو تفریح کا ایک عالمی مرکز بنائے جانے کی شدید وکالت کی۔ وزیر اعظم نے کہا کہ ہندوستان کی تفریحی صعنت ،پوری دنیا میں زبردست مقبولیت کی حامل ہے۔ انہوں نے کہا کہ یہ صنعت سافٹ پاور اسٹیٹس کی ایک اہم مثال ہے۔ انہوں نے وفد کو یقین دلایا کہ حکومت ، میڈیا اور تفریحی صنعت کی بڑی شدید حامی ہے اور وہ وفد کی تجاویز پر مثبت طریقے پر غور کرے گی۔ جناب اکشے کمار، جناب اجے دیوگن، جناب راکیشن روشن، جناب پرسون جوشی، جناب کرن جوہر اور جناب سدھارتھ رائے کپور بھی میٹنگ میں موجود تھے۔ م ن۔ج۔ن ع
کابینہ نے بھارت اور ڈنمارک کے درمیان پائیدار اور اسمارٹ شہری ترقی کے شعبے میں تکنیکی امداد باہمی سے متعلق مفاہمت نامے (ایم او یو) کو منظوری دی

نئی دہلی، 6 جون 2018، وزیراعظم جناب نریندر مودی کی زیر صدارت مرکزی کابینہ کو اپریل 2018 میں پائیدار اور اسمارٹ شہری ترقی کے شعبے میں تکنیکی امداد باہمی سے متعلق بھارت اور ڈنمارک کے درمیان دستخط کئے گئے ایک مفاہمت نامے (ایم او یو) سے مطلع کیا گیا۔ تفصیلات اس مفاہمت نامے کا مقصد معلومات کے تبادلے، ادارہ جاتی امداد باہمی، تحقیق و ترقی اور متعلقہ امور پر تجارتی تعلقات کے ذریعہ باہمی مفاد کی بنیاد پر پائیدار اور اسمارٹ شہری ترقی کے شعبے میں دو طرفہ تعاون کو فروغ دینا ہے۔ امداد باہمی کے شعبوں میں اسمارٹ شہری حل، قابل سکونت، پائیدار اور مربوط شہری منصوبہ بندی، از سر نو ترقی اور زمین کا استعمال، مربوط ٹھوس فضلہ انتظام اور وہ دیگر متعلقہ شعبے شامل ہیں، جن پر دونوں ملکوں نے اتفاق رائے کرلیا ہے۔ نفاذ کی حکمت عملی اس مفاہمت نامے کے تحت ایک مشترکہ ورکنگ گروپ (جے ڈبلیو جی) کی تشکیل کی جائے گی تاکہ وہ مفاہمت نامے کے فریم ورک کے تحت امداد باہمی سے متعلق پروگراموں کا نفاذ کرسکے اور حکمت عملی تیار کرسکے۔ یہ مشترکہ ورکنگ گروپ وقفے وقفے سے کبھی ڈنمارک میں اور کبھی بھارت میں ملاقات کرتا رہے گا جیسا کہ دونوں ملکوں کے درمیان اتفاق ہوجائے۔ بڑا اثر یہ مفاہمت نامہ دونوں ملکوں کے درمیان پائیدار اور اسمارٹ شہری ترقی کے شعبے میں دو طرفہ امداد باہمی کو فروغ دے گا۔ اس مفاہمت نامے سے مربوط ٹھوس فضلہ انتظام کے شعبوں میں روزگار کے مواقع پیدا ہونے کی توقع ہے۔ ۔۔۔۔۔۔۔۔۔۔۔ م ن۔ن ا۔ن ا۔
وزیراعظم نے لوگوں کو وشوکرما جینتی کی مبارکباد دی

وزیراعظم جناب نریندر مودی نے وشو کرما جینتی کے موقع پر لوگوں کو مبارکباد پیش کی ہے۔ انھوں نے کہا کہ آپ کی مہارت اور فرض شناسی اس امرت کال کے دوران ملک کو نئی بلندیوں تک لے جائے گی۔ ایک ٹوئیٹ میں وزیراعظم نے کہا: ’’اہل وطن کو بھگوان وشو کرما جینتی کے موقع پر نیک خواہشات۔ نو تعمیر اور تخلیق کے ساتھ ہر قسم کے تخلیقی کاموں سے وابستہ کرم یوگیوں کو میری دلی مبارکباد۔ آپ کی مہارت اور فرض شناسی امرت کال میں ملک کو نئی دبلندیوں تک لے جانے والی ہے۔‘‘ देशवासियों को भगवान विश्वकर्मा जयंती की अनंत शुभकामनाएं। इस अवसर पर नवनिर्माण और नवसृजन के साथ ही सभी प्रकार के रचनात्मक कार्यों से जुड़े कर्मयोगियों का मेरा हार्दिक अभिनंदन। आपका कौशल और कर्तव्यभाव अमृतकाल में देश को नई ऊंचाइयों पर ले जाने वाला है
کابینہ نے نیشنل انسٹی ٹیوٹ فار انوائرمنٹل اسٹڈیز، جاپان اور ایک پروفیشنل ادارے آریہ بھٹہ ریسرچ انسٹی ٹیوٹ آف آبزرویشنل سائنسز (اے آر آئی ای ایس)، بھارت کے درمیان ہوا کے معیار اور آب و ہوا کی  تبدیلی کے بارے میں مشترکہ تحقیق کے لیے  کئے جانے والے مفاہمت  نامے (ایم او یو) کو منظوری دی

وزیر اعظم جناب نریندر مودی کی زیرصدارت مرکزی کابینہ نے نیشنل انسٹی ٹیوٹ فار انوائرمنٹل اسٹڈیز، جاپان اور آریہ بھٹہ ریسرچ انسٹی ٹیوٹ آف آبزرویشنل سائنسز (اے آر آئی ای ایس)، بھارت کے درمیان باہمی تعاون پر مبنی رہنما خطوط تیار کرنے کے لیے مفاہمت نامے(ایم او یو) پر دستخط کئے جانے کو منظوری دی تاکہ ہوا کے معیار اور آب و ہوا کی تبدیلی کے بارے میں مشترکہ تحقیق (جسے بعد میں ’’مشترکہ تحقیق‘‘ کہا جائےگا) کو انجام دے سکیں اور نافذ کرنے کر سکیں۔ اس کے علاوہ، ماضی میں کسی دیگر غیر ملکی اداروں کے ساتھ تحقیق کے اسی طرح کے شعبوں میں اے آر آئی ای ایس ، نینی تال کے ذریعہ ایسے کسی بھی مفاہمت نامے پر دستخط نہیں کیے تھے۔ چند ممکنہ سرگرمیاں درج ذیل ہیں: – سائنسی آلات کا مشترکہ استعمال اور آپریشن مشاہدہ کے طریقوں پر سائنسی اور تکنیکی معلومات کا تبادلہ مشاہداتی ڈیٹا کا مشترکہ تجزیہ کرنا اور سائنسی رپورٹس کرنا مشترکہ تعلیمی اور تحقیقی سرگرمیاں تحقیق کرنے کے مقصد سے پی ایچ ڈی طلباء سمیت وزیٹنگ اسکالرز کا تبادلہ مشترکہ سائنسی ورکشاپس اور/یا سیمینار اے آر آئی ای ایس کے بارے میں: آریہ بھٹہ ریسرچ انسٹی ٹیوٹ آف آبزرویشنل سائنسز (اے آر آئی ای ایس) ایک خود مختار تحقیقی ادارہ ہے جو حکومت ہند کے سائنس اور ٹیکنالوجی کے محکمے کے تحت قائم کیا گیا ہے۔ اے آر آئی ای ایس فلکیات اور فلکی طبیعیات اور ماحولیاتی سائنس میں تحقیق کے لیے ایک مہارت کا مرکز ہے۔ یہ زمین پر ہوا آلودگی اور آب و ہوا تبدیلی، سورج، ستاروں اور کہکشاؤں کی تشکیل اور ارتقاء پر تحقیق کرتا ہے۔ انسٹی ٹیوٹ کا ریسرچ گروپ ریسرچ سائنسدانوں، پی ایچ ڈی کے طلباء، پوسٹ ڈاکس اور وزٹنگ اسکالرز پر مشتمل ہے۔ محققین جدید ترین اور جدید سائنسی آلات کے ڈیزائن اور ڈیولپمنٹ میں بھی مصروف ہیں اور اسے انجینئرز اور تکنیکی اہلکاروں کی ایک ٹیم کی مدد حاصل ہے جو منورا پیک اور دیواستھل دونوں کیمپسوں میں آلات کی تیاری اور آپریٹنگ کا کام کرتے ہیں۔ این آئی ای ایس کے بارے میں: نیشنل انسٹی ٹیوٹ فار انوائرمنٹل اسٹڈیز (این آئی ای ایس) جاپان کا واحد تحقیقی ادارہ ہے جو بین شعبہ جاتی اور جامع طریقے سے ماحولیاتی تحقیق کے مختلف النوع کام انجام دیتا ہے۔ این آئی ای ایس ماحولیاتی تحفظ پر سائنسی نتائج حاصل کرنے کے لیے کام کرتا ہے۔ این آئی ای ایس ایسے تحقیقی پروجیکٹوں پر کام کر رہا ہے جن میں بنیادی تحقیق، ڈیٹا کا حصول اور تجزیہ، تحفظ اور ماحولیاتی نمونوں کی فراہمی کے ذریعے ادارے کی تحقیقی بنیاد کو مضبوط کرنا شامل ہے۔ این آئی ای ایس ماحولیاتی تحقیق کو آگے بڑھانے کے لیے چار کلیدی الفاظ (سینتھیسائز، انٹیگریٹ، ایوولو، اور نیٹ ورک = این آئی ای ایس حکمت عملی) پر یقین رکھتا ہے، جو کہ سائنسی برادری اور معاشرے کے درمیان خلیج کو ختم کرنے کے لیے اور ساتھ ہی جاپان اور دیگر ممالک میں ماحولیاتی پالیسی کے فروغ کے واسطے جاپان کی پوری تحقیق و ترقی کے نتائج میں زیادہ سے زیادہ اضافہ کر رہا ہے۔ ۔۔۔۔۔۔۔۔۔۔ ش ح۔ا گ ۔ن ا۔
وزیر اعظم نے مڈغاسکر کے صدر کا شکریہ ادا کیا اور سی ڈی آر آئی کی کوششوں میں موسمیاتی تبدیلیوں کی وجہ سے جزائری ریاستوں کو درپیش چیلنجوں کو اجاگر کیا

05 مئی 2022: وزیراعظم جناب نریندر مودی نے مڈغاسکر کے صدر ای آندری نیرینا راجولینا کے ذریعے اتحاد کے ذریعے آب و ہوا اور آفات کی لچک کو فروغ دینے میں بھارت کی قیادت کا اعتراف کرنے پر ان کا شکریہ ادا کیا ہے ۔ مڈغاسکر کے صدر کے ٹویٹ کے جواب میں وزیر اعظم نے اپنے ٹویٹ پیغام میں لکھا: "صدر SE_Rajoelina آپ کا شکریہ۔ موسمیاتی تبدیلیوں کی وجہ سے جزائری ریاستوں کو درپیش چیلنج لیلے بنیادی ڈھانچے کی تشکیل کے لیے سی ڈی آر آئی پہل کے تحت ہماری کوششوں کا کلیدی مرکز ہیں۔" (ش ح – ع ا – ع ر)
وزیراعظم نے مہالیہ کے موقع پر عوام کو مبارکباد دی

وزیراعظم جناب نریندرمودی نے مہالیہ کے موقع پر عوام کو مبارکباد دی ہے۔ ایک ٹوئیٹ میں وزیراعظم نے کہا: ‘‘شوبھو مہالیہ! ہم ماں درگا کے آگے سربہ سجود ہوتے ہیں اوراس کرۂ ارض اور ہمارے شہریوں کی خیروعافیت کے لئے ان کے آشیرواد کے خواستگار ہیں۔ خداکرے کہ آنے والے دنوں میں ہر شخص خوش وخرم اور صحت مندر ہے۔’’ ۔۔۔۔۔۔۔۔۔۔۔۔۔۔ ( ش ح ۔ ع م۔ش ) (06-10-2021 )
ڈاکٹرز ڈے کے موقع پر وزیراعظم نے ڈاکٹروں کو خراج تحسین  پیش کیا

نئی دہلی، یکم جولائی ، 2020،وزیراعظم جناب نریندر مودی نے ڈاکٹرز ڈے کے موقع پر ڈاکٹروں کو خراج تحسین پیش کیا ہے۔ ایک ٹوئیٹ میں وزیراعظم نے کہا کہ ‘‘ بھارت اپنے ڈاکٹروں کو خراج تحسین پیش کرتا ہے،جنہوں نے غیر معمولی خدمات انجام دی ہیں، جو کووڈ-19 کے خلاف جوش و جذبے کے ساتھ صف اول میں ہیں۔’’ ۔۔۔۔۔۔۔۔۔۔۔ م ن۔اگ۔ک ا۔